PATVIRTINTA

Alytaus lopšelio-darželio „Obelėlė“

direktoriaus 2019 m. balandžio 9 d.

įsakymu Nr. V-18

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ EKOLOGINIO-ETNINIO PROJEKTO „GRIKIAI KVEPIA MEDUMI“**

**NUOSTATAI**

1. **BENDROSIOS NUOSTATOS**
2. Respublikinio ikimokyklinio ir priešmokyklinio amžiaus vaikų projekto „Grikiai kvepia medumi“ (toliau – projekto) nuostatai reglamentuoja tikslą, uždavinius, dalyvius, organizavimo ir vykdymo tvarką.
3. Projektą organizuoja Alytaus lopšelis-darželis „Obelėlė“. Projektą koordinuoja vyresnioji ikimokyklinio ugdymo auklėtoja Roma Krisiulevičienė, vyresnioji ikimokyklinio ugdymo auklėtoja Lina Giedraitienė, vyresnioji logopedė Vida Prašmutaitė.
4. Parodos nuostatai skelbiami tinklalapyje [www.ikimokyklinis.lt](http://www.ikimokyklinis.lt).
5. **TIKSLAS IR UŽDAVINIAI**
6. Tikslas – gilinti ikimokyklinio ir priešmokyklinio ugdymo įstaigų bendruomenių pažinimo ir gamtamokslinę kompetencijas, skatinant puoselėti lietuvių liaudies tradicijas ir papročius.
7. Uždaviniai:
	1. Stebėti grikių augimo procesą nuo pasėjimo iki brandaus augalo.
	2. Prisidėti prie žaliųjų erdvių kūrimo ir plėtotės ugdymo įstaigų aplinkoje.
	3. Aktyvinti vaiką pasakoti, puoselėjant lietuvių liaudies tradicijas ir papročius.
	4. Skatinti pedagogų ir šeimos bendradarbiavimą organizuojant ugdomąją veiklą.
8. **DALYVIAI**
9. Projekte kviečiami dalyvauti ikimokyklinio ir priešmokyklinio ugdymo įstaigų ugdytiniai, tėvai, mokytojai, auklėtojai, švietimo pagalbos specialistai (toliau – pedagogai).
10. **PROJEKTO ORGANIZAVIMAS**
11. Kviečiame auginti grikius ir padaryti projekto eigos nuotraukų koliažą.
12. Projekto trukmė: pradžia 2019-05-01, pabaiga 2019-10-15.
13. Projekto eiga:
	1. Dirvos paruošimas ir grikių sėjimas. Pedagogai kartu su vaikais darželyje esančiame sklype, namuose, sode ar pas močiutę kaime ruošia dirvą grikių sėjimui. Vaikams papasakojama apie dirvožemį, kokios sąlygos būtinos, kad grikiai augtų ir t. t.
	2. Grikių auginimas. Vasarą vaikai kartu su pedagogu prižiūri, stebi augalus.
	3. Derliaus nuėmimas. Rudenį augalai nuraunami ir pabandoma juos nukulti.
14. Grikio „gyvenimą“ fiksuoti nuotraukose.
15. Padaryti projekto eigos nuotraukų koliažą ir **iki 2019 m. spalio 15 d. atsiųsti adresu**

**Alytaus lopšelis-darželis „Obelėlė“**

**Šaltinių g. 3,**

**LT-62346 Alytus**

1. Reikalavimai nuotraukų koliažui: matmenys A4 lapo (stačio) formato, dešiniajame kampe, apačioje turi matytis pedagogo vardas, pavardė, ugdymo įstaigos pavadinimas.
2. **Paraiškas** dėl dalyvavimo projekte (1 priedas) siųsti **iki 2019 m. gegužės 1 d. el. paštu obelelealytus@gmail com.**

**V. DALYVIŲ APDOVANOJIMAS**

14. Visi projekto dalyviai gaus organizatoriaus pažymas apie dalyvavimą projekte ir padėkas elektroniniu paštu (prašome nurodyti teisingą elektroninį paštą).

**VI. BAIGIAMOSIOS NUOSTATOS**

15. Organizatoriai neatsako už siuntimo metu dingusius, pažeistus ar sugadintus darbus.

16. Darbai autoriams negrąžinami.

17. Projekto organizatoriai pasilieka teisę publikuoti darbus įvairiuose leidiniuose, erdvėse ir tinklalapiuose.

18. Dalyvavimas projekte reiškia autoriaus (-ių) sutikimą su visomis projekto sąlygomis.

19. Kilus klausimams prašome skambinti Alytaus lopšelio-darželio „Obelėlė“ vyresniajai ikimokyklinio ugdymo auklėtojai Romai Krisiulevičienei tel. +370 682 51096 arba rašyti el. p. obelelealytus@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**PROJEKTO „GRIKIAI KVEPIA MEDUMI“ DALYVIO PARAIŠKA**

|  |  |
| --- | --- |
| Ugdymo įstaigos pavadinimas |  |
| Ugdymo įstaigos adresas, tel., el. p. |  |
| Pedagogo vardas, pavardė |  |
| Pedagogo elektroninis paštas |  |